Diari Oficial de la Generalitat Valenciana


Sumari del DOGV 3277, del 02-07-1998 (1998/4936)

RESOLUCIÓ de 9 de juny de 1998, de la Direcció General d'Indústria i Energia, per la qual es qualifica l'estructura geològica de Benferri, de la província d'Alacant, com a estructura subterrània dins de la secció B de la Llei 22/1973, de Mines.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3277

Data del DOGV
:   02-07-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/4936


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 9 de juny de 1998, de la Direcció General d'Indústria i Energia, per la qual es qualifica l'estructura geològica de Benferri, de la província d'Alacant, com a estructura subterrània dins de la secció B de la Llei 22/1973, de Mines. [1998/C4936]
  
Vist l'escrit presentat en el Servei Territorial d'Indústria i Energia d'Alacant pel senyor José Cutillas Sarmiento amb document nacional d'identitat número 98752488, com a president de la Comunitat de Regants de Benferri, amb codi d'identificació fiscal número G-03956083, en el qual sol·licita autorització per a utilitzar una estructura geològica subterrània per a injecció profunda de salmorra residual procedent d'una planta dessalinitzadora mitjançant procés d'osmosi inversa a Benferri (Alacant); registre miner número 2.588 de la província d'Alacant.
  
Vistos la Llei 22/1973, de 21 de juliol, de Mines, i el Reial Decret 2.857/1978, de 25 d'agost, pel qual s'aprova el Reglament General per al Règim de la Mineria.
  
Vist que l'estructura geològica que s'ha d'utilitzar es va considerar insuficientment coneguda, per la qual cosa el sol·licitant va optar per la presentació en el Servei Territorial d'Indústria i Energia d'Alacant d'un programa de reconeixement previ i detallat d'aquesta i el seu entorn d'influència, de conformitat amb allò que s'ha previst en l'article 52.1 de l'esmentat reglament general.
  
Atés que mitjançant escrit de data de registre d'entrada 20 de juliol de 1995, l'interessat sol·licita al Servei Territorial d'Indústria i Energia d'Alacant, autorització per a la realització del programa de reconeixement previ i els assajos proposats que permeten una millor definició de l'estructura subterrània a Benferri i el seu entorn d'influència.
  
Atés que mitjançant resolució de data 16 d'octubre de 1995 del Servei Territorial d'Indústria i Energia d'Alacant s'autoritza per un període de dos anys el programa de reconeixement previ i detallat de l'estructura subterrània i el seu entorn d'influència.
  
Vist que finalitzades les tasques de reconeixement previ de l'estructura subterrània, amb data 18 de març de 1997 la Comunitat de Regants de Benferri presenta en el Servei Territorial d'Indústria i Energia d'Alacant els resultats del reconeixement efectuat, que defineix com a zona d'injecció el nivell aqüífer existent als trams intermedis de la formació Oton del bloc estructural de Benferri.
  
Vist l'informe de data d'eixida el dia 2 de juny de 1997 del Servei Territorial d'Indústria i Energia d'Alacant, favorable a la qualificació de l'estructura subterrània com a tal dins de la secció B de la Llei de Mines.
  
Vist l'informe de l'Institut Tecnològic Geominer d'Espanya de data d'entrada el 16 d'octubre de 1997, on manifesta que no s'observa cap impediment per a declarar l'estructura geològica com a recurs de la secció B de la vigent Llei de Mines.
  
Vist l'informe del Servei de Programació i Avaluació d'Impacte Ambiental de la Conselleria de Medi Ambient de data 6 de març de 1998.
  
Atés que en la tramitació de l'expedient s'han complit els preceptes establits en els articles 51 i 52 del Reglament General per al Règim de la Mineria.
  
Aquesta Direcció General d'Indústria i Energia, resol:
  
Qualificar l'estructura geològica de Benferri, de la província d'Alacant, registre miner número 2.588, com a estructura subterrània dins de la secció B de la Llei 22/1973, de 21 de juliol, de Mines.
  
Contra aquesta resolució, que no posa fi a la via administrativa, podrà interposar-s'hi un recurs ordinari davant del conseller d'Indústria i Comerç, en el termini d'un mes comptat a partir del dia de la notificació d'aquesta resolució, de conformitat amb allò que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.